VEGA og Beatbox præsenterer

**Noah and The Whale**

 *To år efter deres seneste besøg i VEGA er det engelske indiefolk-band Noah and The Whale lørdag den 8.* *juni tilbage i Lille VEGA, hvor de kan udfolde materialet fra deres kommende album,* Heart of Nowhere*.*

Den 6. maj udgiver [Noah and The Whale](http://www.noahandthewhale.com/heartofnowhere/) deres fjerde album, *Heart of Nowhere*. Albummet vil blive ledsaget af en kortfilm, instrueret af forsanger Charlie Fink, ligesom det var tilfældet ved bandets andets album, *The First Days of Spring,* hvor de udgav en lille dokumentar.

London-bandet, der består af Charlie Fink (vokal, guitar), Tom Hobden (violin), Urby

Whale (bas), Fred Abbott (guitar) and Michael Petulla (trommer), er dermed klar med en opfølger til det roste album Last Night on Earth (2011).

Endnu er der ikke kommet noget udspil fra det kommende album, så spændingen er stor. For bandets seneste album fangede både publikum og anmelderne ved at gå i en ny retning i forhold til tidligere udgivelser.

**Vellykket forgænger**
Tekstuniverset på denne plade var, ifølge Fink, opstået med inspiration i den amerikanske beat poet og forfatter Charles Bukowskis stærke tekster. Den instrumentale del af albummet gik umiddelbart i en anden retning i forhold til bandets forrige album.

Ligesom de engelske tog også de danske medier vel imod albummet, og GAFFA skrev i deres 4-stjernede anmeldelse:”*Gennemsympatiske Noah And The Whale har alle dage været svære ikke at holde af, og også den engelske gruppes tredje album er det nemt at forelske sig pladask i – det vrimler med ligefrem og mildt excentrisk folk af den luftigt poppede slags*”.

På dette udspil var tempoet sat i vejret, og selvom nogle af teksterne stadig havde dystre undertoner, hives det som helhed mod et lettere og mere positivt udtryk. Dette kunne tydeligt høres på førstesinglen “[L.I.F.E.G.O.E.S.O.N](http://www.myspace.com/noahandthewhale%22%20%5Ct%20%22_blank)”, der angav en ny start for Fink og en ny retning for det London-baserede indieband.

**Fakta om koncerten**
Noah an The Whale (UK)
Lørdag den 8. juni kl. 21.00
Lille VEGA, Enghavevej 40, 1674 Kbh. V
150 kr. + gebyr
Billetsalg starter fredag den 22. marts kl. 10.00 og kan købes via VEGAs hjemmeside, Billetlugen og i Fona butikker.

*For yderligere oplysninger kontakt venligst*
Bettina Balle
Kommunikationsmedarbejder, VEGA, bb@vega.dk - 3326 0959